Video: Kleuter klou vir haar lewe terwyl motorfiets jaagDie video volg onderaan die artikel. Foto: YouTube ‘n Video van die voorval volg onderaan die berig. Die polisie het intussen aangekondig hulle is op die spoor van die verdagte. Klik hier om meer te lees. ŉ Johannesburgse inwoner was geskok om te sien hoe ŉ kleuter Sondag aan ŉ motorfietsryer vasklou vir haar lewe met slegs ŉ blou fietsvalhelm op, terwyl die motorfietsryer deur die stad se strate jaag. Die gebruiker Rad Bonos het Maandag ŉ video van die voorval op YouTube gelaai en dit het vinnig skokgolwe op sosiale netwerke veroorsaak van mense wat hul misnoeë teenoor die motorfietsryer uitspreek. Die video was Dinsdag teen 15:00 al meer as 8 000 keer gekyk. Die persoon wat die video opgelaai het, het die motorfietsryer van ŉ swart Suzuki GSXR vanaf ŉ kroeg by ‘n winkelsentrum in Edenvale agtervolg en kon daarin slaag om die motorfiets se registrasienommer, BF 05 LR GP, te bekom. Die video wys onder meer hoe die motorfietsryer deur die strate jaag en ŉ rooi verkeerslig verontagsaam. Linda McKenzie, die voorsitter van die Edenvale-gemeenskappolisiëringsforum, was geskok toe sy die video gesien het. “Ons veroordeel die roekelose bestuur ten sterkste veral omdat dit die kleuter se lewe in gevaar stel. Te oordeel aan hoe die bestuurder gery het kon dit tragiese nagevolge gehad het,” het McKenzie gesê. Sy het bygevoeg dat hulle ŉ afskrif van die video, asook die motorfiets se registrasienommer na die Ekurhuleni Metropolisie gestuur het, met die hoop om die skuldige vas te trek en strafregtelik te vervolg.